text: Flere og flere bliver smittede med MRSA
  13 februar 2015 kl. 14.56
  Antallet af mennesker, der er smittede med svine-MRSA-bakterier, stiger markant.
  Nye tal fra Statens Serum Institut viser, at der i Syd- og Sønderjylland sidste år blev registreret 273 personer med MRSA - året før var det 166 personer.
  Professor og overlæge Hans Jørn Kolmos på Syddansk Universitet og Odense Universitetshospital kalder stigningen markant.
  Den er et bevis på, at der er tale om en epidemi, som er ude af kontrol, siger han og tilføjer, at det ikke kun er antallet af bærere af svine-MRSA, der øges voldsomt, det gør antallet af infektioner i den forbindelse også.
  